અમદાવાદ: અમદાવાદ મ્યુનિસિપલ કોર્પોરેશનમાં રોડનાં કામોમાં ભારે ગેરરીતિ ચાલે છે. તંત્રના ભ્રષ્ટ અધિકારીઓ અને કોન્ટ્રાક્ટર વચ્ચેની મિલીભગત સામે ઈરાદાપૂર્વક આંખ આડા કાન કરાય છે. પરિણામે હલકી ગુણવત્તાના રોડ તૈયાર થઈને ચોમાસાના સામાન્ય વરસાદમાં પણ ધોવાઈને રોડ પર ઠેર ઠેર ગાબડાં પડી જાય છે. તાજેતરમાં વસ્ત્રાલ વોર્ડ ખાતે રોડ રિસરફેસિંગના કામની ગેરરીતિ પ્રકાશમાં આવી છે.